
ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 406 (ΐ) 

Καθορισμός θέσεων προσωπικού Ιδιωτικού Δικαίου για την κάλυψη 

πρόσκαιρων αναγκών στο Υπουργείο Περιβάλλοντος, Χωροταξίας 

και Δημοσίων Έργων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 13 παρ. 2 του νόμου 1735/87 «Προσ¬ 
λήψεις στο δημόσιο τομέα, κοινωνικός έλεγχος κλπ.» (ΦΕΚ 195/Α). 

2. Την αριθ. 104/89 γνωμοδότηση του Συμβουλίου της Επικρά¬ 
τειας, μετά από πρόταση των Υπουργών Προεδρίας της Κυβέρνησης, 
Οικονομικών, Περιβάλλοντος, Χωροταξίας και Δημοσίων Έργων, 
αποφασίζουμε: 

Άρθρο 1 

Καθορίζεται ανώτατο όριο προσωπικού Ιδ. Δικαίου, που μπορεί να 
προσλαμβάνεται μέχρι τέλους του έτους 1990 από το Υπουργείο Περι¬ 
βάλλοντος, Χωροταξίας και Δημοσίων Έργων για την αντιμετώπιση 
πρόσκαιρων αναγκών ως εξής: 

Α. Για τα προγράμματα ελέγχου ρύπανσης (έλεγχοι βιομηχανιών, 
έλεγχοι κεντρικών θερμάνσεων κλπ.), προστασίας περιβάλλοντος (βιό¬ 
τοποι, θαλάσσια πάρκα κλπ.). Επιχείρησης Πολεοδομικής Ανασυγκρό¬ 
τησης (συγκέντρωση στοιχείων, εφαρμογή πολεοδομικών μελετών 
κλπ.) και εφαρμογής νέου κανονισμού δόμησης (ΓΟΚ): 

Μέχρι δέκα (10) Πολιτικούς Μηχανικούς. 

Μέχρι είκοσι (20) Αρχιτέκτονες Μηχανικούς. 

Μέχρι έναν (1) Χημικό Πανεπιστημίου. 

Μέχρι δέκα (10) Τεχνολόγους Μηχανικούς. Ο προσδιορισμός των ει¬ 
δικοτήτων θα καθορίζεται κάθε φορά ανάλογα με τις ανάγκες στην προ¬ 


κήρυξη πρόσληψης προσωπικού. 

Μέχρι δέκα (10) Διοικητικούς ΔΕ κατηγορίας. 

Μέχρι πέντε (5) Σχεδιαστές ΔΕ κατηγορίας. 

Μέχρι πέντε (5) οδηγοί αυτοκινήτων. 

Μέχρι δέκα (10) καθαρίστριες. 

Β. Για τον έλεγχο και καταστολή της αυθαίρετης δόμησης (συνεργείο 
κατεδάφισης κλπ.) μέχρι εκατόν είκοσι (120) ημερομίσθιους εργατστε- 
χνίτες υποχρεωτικής εκπαίδευσης. 

Άρθρο 2 

Προσόντα για την πρόσληψη του παρακάτω προσωπικού-ορίζονται 
τα προβλεπόμενα από το Π.Δ. 194/1983 (ΦΕΚ 84/Α) για διορισμό σε 
θέσεις δημοσίων υπηρεσιών και ΝΠΔΔ αντίστοιχης ειδικότητας. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του διατάγματος αυτού. 

Η απόφαση αυτή να δημοσιευθεί στην Εφημερίδα της Κυβερνήσεως. 

. Αθήνα, 14 Ιουνίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΖΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΝΑΣΤΑΣΙΟΣ ΠΕΠΟΝΗΣ ΔΗΜΗΤΡΗΣ ΤΣΟΒΟΛΑΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ 
ΔΗΜΟΣΙΟΝ ΕΡΓΟΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 407 (2) 

Αύξηση του μετοχικού κεφαλαίου της «ΔΗΜΟΣΙΑΣ ΕΠΙΧΕΙΡΗΣΕΩΣ 
ΠΕΤΡΕΛΑΙΟΥ Α.Ε.». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

. \ 

Έχοντας υπόψη: 

α) Τις διατάξεις των άρθρων 5 και 6 του Ν. 87/75 «περί ιδρύσεως 
Δημόσιας Επιχειρήσεως Πετρελαίου» (ΦΕΚ 152/Α/25.7.75). 

β) Τις διατάξεις του άρθρου 4 του ως άνω Ν. 87/75 ως και την έγ¬ 
γραφη συναίνεση των Υπουργών Εθνικής Οικονομίας και Βιομηχανίας, 
Ενέργειας και Τεχνολο γίας για τη σύσταση από τη ΔΕΠ Α.Ε. θυγατρι¬ 
κής εταιρείας για το φυ - ,κό αέριο. 

γ) Την απόφαση της έκ ακτής Γενικής Συνέλευσης των μετόχων της 
ΔΕΠ Α.Ε. της 11ης Απρ. ου 1989 για την αύξηση του μετοχικού κε¬ 
φαλαίου της εταιρείας. 

Μετά από πρόταση των Υπουργών Εθνικής Οικονομίας, Οικονομι¬ 
κών και Βιομηχανίας, Ενέργειας και Τεχνολογίας, εγκρίνουμε: 

Την απόφαση της Γενικής Συνέλευσης των μετόχων της ΔΕΠ Α.Ε. 
της 11ης Απριλίου 1989 για αύξηση του μετοχικού κεφαλαίου της 
κατά τρία δισεκατομμύρια (3.000.000.000) δραχμές με καταβολή του 
ποσού αυτού από το Πρόγραμμα Δημοσίων Επενδύσεων 1989 και με 
έκδοση εξακοσίων (600) μετοχών ονομαστικής αξίας πέντε εκατομμυ- 

ρ’ιων (5.000.000) δραχμών η χάθε μία, προκειμένου αυτό να διατεθεί 
ως κεφάλαιο στην εταιρεία φυσιχού αερίου της οποίας ο μόνος μέτοχος 
είναι η ΔΕΠ Α.Ε. 

Με την αύξηση αυτή το κεφάλαιο της ΔΕΠ Α.Ε. διαμορφώνεται στο 
συνολικό ποσό των τριάντα τριών δισεκατομμυρίων πεντακοσίων εβδο¬ 
μήντα εκατομμυρίων (33.570.000.000) δραχμών διηρημένο σε έξι χι¬ 
λιάδες επτακόσιες δέκα τέσσερις (6.714) ονομαστικές μετοχές ονομα¬ 
στικής αξίας πέντε εκατομμυρίων (5.000.000) δραχμών. 

Στον Υπουργό Βιομηχανίας, Ενέργειας και Τεχνολογίας αναθέτουμε 
τη δημοσίευση και την εκτέλεση του παρόντος. 

Αθήνα, 14 Ιουνίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΖΕΤΑΚΗΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΠΑΝΑΓΙΩΤΗΣ ΡΟΥΜΕΛΙΩΤΗΣ ΔΗΜΗΤΡΗΣ ΤΣΟΒΟΛΑΣ 

ΑΝΑΠΛΗΡΩΤΗΣ ΥΠΟΥΡΓΟΣ 
ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

ΠΑΥΣΑΝΙΑΣ ΖΑΚΟΛΙΚΟΣ 
- 4 - 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 408 (3) 

Τροποποίηση και Συμπλήρωση του Π.Δ. 397/1988 «Οργανισμός του 
Υπουργείου Εμπορίου» (ΦΕΚ 185/Α/1988). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 24, παράγραφος 5 του Ν. 1558/85 
(ΦΕΚ 137 Τ.Α./20.7.85) «Κυβέρνηση και Κυβερνητικά Όργανα». 

2. Την με αριθ. 393/1989 γνωμοδότηση του Συμβουλίου της Επι¬ 
κράτειας με πρόταση των Υπουργών Προεδρίας της Κυβέρνησης, Οικο¬ 
νομικών και Εμπορίου, αποφασίζουμε: 

1 Άρθρο-1 

Η παράγραφος 1 του άρθρου 1 του Π.Δ. 397/1988 τροποποιείται 
και συμπληρώνεται ως εξής: 

«1. Η Κεντρική Υπηρεσία του Υπουργείου Εμπορίου διαρθρώνεται 
ως εξής: 

α) Πολιτικό Γραφείο Υπουργού 
β) Πολιτικό Γραφείο Υφυπουργού 
γ) Γραφείο Γενικού Γραμματέα 
δ) Γραφείο Γενικού Γραμματέα Κρατικών Προμηθειών 
ε) Γραφείο Γενικού Γραμματέα Εξωτερικού Εμπορίου 
στ) Διεύθυνση Εμπορικών Οργανώσεων - Εμπορικής και Βιομηχανι¬ 
κής Ιδιοκτησίας 

ζ) Διεύθυνση Ανωνύμων Εταιρειών - Πίστεως 

η) Διεύθυνση Ασφαλιστικών Επιχειρήσεων - Αναλογιστικής 

θ) Διεύθυνση Έρευνας Αγοράς - Ανταγωνισμού 

ι) Διεύθυνση Τιμών Τροφίμων - Ποτών 

ια) Διεύθυνση Τιμών Βιομηχανικών Προϊόντων - Φαρμάκων 

ιβ) Διεύθυνση Τιμών Παροχής Υπηρεσιών 

ιγ) Διεύθυνση Τεχνικού Ελέγχου - Προστασίας Καταναλωτή 

ιδ) Διεύθυνση Διοικητικού 

ιε) Διεύθυνση Οικονομικού 

ιστ) Διεύθυνση Απλούστευσης Διαδικασιών - Πληροφορικής 

ιζ) Διεύθυνση Πολιτικής Σχεδίασης Έκτακτης Ανάγκης (ΠΣΕΑ) 

ιη) Διεύθυνση Κοινοτικών Υποθέσεων 

ιθ) Τμήμα Ρυθμιστικών Αποθεμάτων - Διανομών 

κ) Γραφείο Επιθεώρησης 

κα) Γραφείο Κοινοβουλευτικού Ελέγχου 

κβ) Γενική Γραμματεία Κρατικών Προμηθειών 

(1) Διεύθυνση Συντονισμού - Προγραμματισμού και Ελέγχου Προ¬ 
μηθειών 

(2) Διεύθυνιη Κρατικών Αγορών 

(3) Διεύθυνση Εκτέλεσης Συμβάσεων και Παραλαβών 

(4) Διεύθυνση Τεχνική 

(5) Τμήμα Διοικητικής Υποστήριξης 

(6) Γραφείο Νομικής Κάλυψης 


κγ) Γενική Γραμματεία Εξωτερικού Εμπορίου 

(1) Διεύθυνση, Εξωτερικής Εμπορικής Πολιτικής 

(2) Διεύθυνση Εξωτερικών Εμπορικών Σχέσεων 

(3) Διεύθυνση Ρυθμιστικών Θεμάτων Εξωτερικού Εμπορίου 
. (4) Τμήμα Συντονισμού Υπηρεσιών Εξωτερικού 

(5) Γραφείο Αντισταθμιστικών Οφελών 

(6) Γραφείο Εθιμοτυπίας 

(7) Υπηρεσίες Εξωτερικού» 

Άρθρο 2 

Το άρθρο 11 του Π.Δ. 397/1988 αντικαθίσταται ως εξής: 

«Άρθρο 11 

Διάρθρωση - Αρμοδιότητες 
Διεύθυνσης Διοικητικού 

1. Τη Διεύθυνση Διοικητικού συγκροτούν τα παρακάτω Τμή¬ 
ματα: 

α) Τμήμα Διοίκησης Προσωπικού 
β) Τμήμα Διοικητικής Μέριμνας - Προμηθειών 
γ) Τμήμα Μεταφραστών - Διερμηνέων 
δ) Γραμματεία 

2. Η αρμοδιότητα της Διεύθυνσης Διοικητικού αναφέρεται στα παρα¬ 
κάτω θέματα τα οποία κατανέμονται μεταξύ των Τμημάτων της ως 
εξής: 

α) Τμήμα Διοίκησης Προσωπικού στο οποίο υπάγονται: 

(1) 0 χειρισμός όλων των θεμάτων υπηρεσιακής κατάστασης προ¬ 
σωπικού. 

(2) Η επεξεργασία στοιχείων για την αριθμητική σύνθεση και τις 
αριθμητικές μεταβολές του προσωπικού. Η πρόβλεψη της αριθμητικής 
εξέλιξης του προσωπικού (προγραμματισμός ανθρώπινου δυναμι¬ 
κού). 

β) Τμήμα Διοικητικής Μέριμνας - Προμηθειών στο οποίο υπάγονται: 

(1) Η μέριμνα για την εκτέλεση εργασιών (τυπογραφικών, επισκευής 
και συντήρησης κτιρίων, αποθηκευτικών χώρων, εγκαταστάσεων, μη¬ 
χανημάτων, οχημάτων κ.λπ). 

(2) Η μέριμνα για την εκποίηση κάθε περιουσιακού στοιχείου. 

(3) Η μέριμνα για την προμήθεια κάθε μηχανήματος, υλικού εφοδίοι 
ή άλλου περιουσιακού στοιχείου. 

(4) Η συγκέντρωση στοιχείων, ο σχεδιασμός και η αξιολόγηση τω\ 
αναγκών των υπηρεσιών για τη συμμετοχή του Υπουργείου Εμπορίοι 
στο Ενιαίο Πρόγραμμα Προμηθειών. 

(5) Η μέριμνα για τη στέγαση της υπηρεσίας. 

(6) Η μέριμνα για τη διαχείριση υλικού της υπηρεσίας. 

(7) Η μέριμνα για τη φύλαξη και τον καθαρισμό του καταστήματος 
της υπηρεσίας. 

(8) Η μέριμνα για τη λειτουργία του τηλεφωνικού κέντρου, των τηλε¬ 
τύπων και λοιπών μέσων επικοινωνίας. 

(9) Η μέριμνα για την κίνηση των οχημάτων. 

(10) Η μέριμνα για τη λήψη μέτρων αντισεισμικής προστασίας οτι 
χώρο ευθύνης του Υπουργείου, σε συνεργασία με τον Οργανισμό Αντι¬ 
σεισμικού Σχεδιασμού και Προστασίας. 

γ) Τμήμα Μεταφραστών - Διερμηνέων στο οποίο υπάγονται: 

(1) Η μετάφραση ξενόγλωσσων εγγράφων καθημερινής αλληλογρα¬ 
φίας, κειμένων επιστημονικής, τεχνολογικής ορολογίας σε θέματα τοι 
Υπουργείου και τεχνικών προδιαγραφών στην Ελληνική και αντίθετα, 
όλων των υπηρεσιών του Υπουργείου. 

(2) Η δακτυλογράφηση, ο έλεγχος και η επικύρωση των ανωτέρα 
μεταφράσεων. 

δ) Γραμματεία στην οποία υπάγονται: 

(1) Η διακίνηση της αλληλογραφίας, η δακτυλογράφηση και η ανα¬ 
παραγωγή εγγράφων και εντύπων. 

(2) Η μέριμνα για την παραλαβή από το Εθνικό Τυπογραφείο των 
ΦΕΚ ή άλλων εντύπων και διανομή τους στις αρμόδιες υπηρεσίες. 

(3) Η βεβαίωση από τον προϊστάμενο της Γραμματείας ή τον νόμιμε 
αναπληρωτή του, της ακρίβειας αντιγράφων, φωτογραφιών ή φωτοτυ¬ 
πιών οποιωνδήποτε εγγράφων και γενικά δικαιολογητικών, ύστερα απέ 
αντιπαραβολή τους, με το επιδεικνυόμενο σχετικό πρωτότυπο ή ακριβές 
αντίγραφο. 

(4) Η μέριμνα για τη βεβαίωση του γνήσιου της υπογραφής του προ¬ 
σωπικού και των πολιτών». 

Άρθρο 3 

Μετά το άρθρο 11 του Π.Δ. 397/1988 προστίθεται άρθρο 11α, ως 
εξής: 


«Άρθρο 11α 


Διάρθρωση - Αρμοδιότητες 
Διεύθυνσης Οικονομικού 

1. Τη Διεύθυνση Οικονομικού συγκροτούν τα παρακάτω Τμήματα: 

α) Τμήμα Προϋπολογισμού 

β) Τμήμα Ειδικών Λογαριασμών 

γ) Τμήμα Οικονομικής Διοίκησης 

2. Η αρμοδιότητα της Διεύθυνσης Οικονομικού αναφέρεται στα πα¬ 
ρακάτω θέματα τα οποία κατανέμονται μεταξύ των Τμημάτων της ως 

βξή<: 

α) Τμήμα Προϋπολογισμού στο οποίο υπάγονται: 

(1) Η μέριμνα για την κατάρτιση και τροποποίηση του τακτικού 
προϋπολογισμού, του Προγράμματος Δημοσίων Επενδύσεων, καθώς 
και η παρακολούθηση και εκτέλεση αυτών. 

(2) Η μέριμνα για τον καθορισμό των ορίων διαθέσεως πιστώσεων 
και μηνιαίων πληρωμών. 

(3) Η παρακολούθηση και η αντιμετώπιση θεμάτων του πρώην λο¬ 
γαριασμού καταναλωτικών Αγαθών. 

(4) Η διαχείριση κάθε δαπάνης και μέριμνα για την είσπραξη κάθε 
εσόδου. 

β) Τμήμα Ειδικών Λογαριασμών στο οποίο υπάγονται: 

(1) Η ευθύνη για την έκδοση αποφάσεων διάθεσης των εσόδων του 
Λογαριασμού «Εισφορές από εγγυήσεις φιαλών υγραερίου» και η λογι¬ 
στική παρακολούθηση του λογαριασμού αυτού. 

(2) Η ευθύνη για την έκδοση αποφάσεων διάθεσης των εσόδων του 
λογαριασμού «Μέτρων και Σταθμών» και η λογιστική παρακολούθηση 
του λογαριασμού αυτού. 

(3) Η παρακολούθηση των τηρουμένων ειδικών λογαριασμών ελαιο- 
δεξαμενών, σιταποθηκών, καθώς και των λοιπών πιστώσεων που διατί¬ 
θενται για τη συντήρηση κ.λπ. αποθηκευτικών χώρων, η έκδοση εντο¬ 
λών, ο έλεγχος και η πληρωμή των σχετικών δαπανών. 

γ) Τμήμα Οικονομικής Διοίκησης, στο οποίο υπάγεται: 

Η εκκαθάριση των αποδοχών και γενικά των αποζημιώσεων του 
προσωπικού. 

Άρθρο 4 

Το άρθρο 15 του Π.Δ. 397/1988 αντικαθίσταται ως εξής: 


«Άρθρο 15 

Διάρθρωση - Αρμοδιότητες 
Διεύθυνσης Κοινοτικών Υποθέσεων 

1. Τη Διεύθυνση Κοινοτικών Υποθέσεων συγκροτούν τα παρακάτω 
Τμήματα: 

α) Τμήμα Κοινοτικής Νομοθεσίας 

β) Τμήμα Εσωτερικής Αγοράς 

γ) Τμήμα Εξωτερικής Κοινοτικής Εμπορικής Πολιτικής 

2. Η αρμοδιότητα της Διεύθυνσης Κοινοτικών Υποθέσεων αναφέρε- 
ται στα παρακάτω θέματα, τα οποία κατανέμονται μεταξύ των τμημά¬ 
των της ως εξής: 

α) Τμήμα Κοινοτικής Νομοθεσίας στο οποίο υπάγονται: 

(1) Η μέριμνα για την αντιμετώπιση και επίλυση κάθε θέματος ανα- 
φερόμενου στον τομέα των παραβάσεων του Κοινοτικού Δικαίου στα θέ¬ 
ματα αρμοδιότητας Υπουργείου. 

(2) Η νομική προετοιμασία των υποθέσεων και των τελικών θέσεων 
του Υπουργείου σε προσφυγές ενώπιον του Ευρωπαϊκού Δικαστηρίου ή 
των Εθνικών Δικαστηρίων, που έχουν σχέση με την εφαρμογή του Κοι¬ 
νοτικού Δικαίου στην Ελλάδα, καθώς και η υποβοήθηση του αρμόδιου 
οργάνου για την εκπροσώπηση σε αυτά των ελληνικών δικαιωμάτων 
και συμφερόντων. 

(3) Η αντιμετώπιση κάθε άλλου νομικού θέματος, που θα παραπεμ- 
φθεί σε αυτό το Τμήμα. 

(4) Η παρακολούθηση των προωθούμενων σχεδίων Κανονισμών, 
Οδηγιών και αποφάσεων της ΕΟΚ και η μέριμνα για τη διαμόρφωση 
και την υλοποίηση των θέσεων από τις αρμόδιες Υπηρεσίες του Υπουρ¬ 
γείου. 


(5) Η ενημέρωση των αρμόδιων υπηρεσιών του Υπουργείου στα 
ανωτέρω θέματα. 

(6) Η συγκέντρωση και η ταξινόμηση, κατά θέμα, των ενημερωτι¬ 
κών σημειωμάτων που συντάσσουν οι εκπρόσωποι του Υπουργείου στα 
κοινοτικά όργανα, των σχετικών αναλυτικών εκθέσεων που υποβάλ¬ 
λουν καθώς και κάθε εγγράφου που αναφέρεται στο θέμα. 

β) Τμήμα Εσωτερικής Αγοράς στο οποίο υπάγονται: 

(1) Η ενημέρωση του πολίτη για θέματα εσωτερικής αγοράς αρμο¬ 
διότητας του Υπουργείου Εμπορίου, καθώς και η διοργάνωση και συμ¬ 
μετοχή σε σχετικές ενημερωτικές εκδηλώσεις. 

(2) Η παρακολούθηση των θεμάτων που απασχολούν τις εργασίες 
του Συμβουλίου Εσωτερικής Αγοράς, καθώς και των προωθούμενων 
σχεδίων Κανονισμών, Οδηγιών και αποφάσεων της ΕΟΚ που σχετίζο¬ 
νται με τη διαδικασία υλοποίησης της Ενιαίας Ευρωπαϊκής Πράξης. 

(3) Η σύνταξη σχετικών μελετών καθώς και η ενημέρωση, συνεργα¬ 
σία και ο συντονισμός με τις αρμόδιες υπηρεσίες του Υπουργείου, για τη 
διαμόρφωση και υλοποίηση των θέσεων στα ανωτέρω θέματα. 

γ) Τμήμα Εξωτερικής Κοινοτικής Εμπορικής Πολιτικής στο οποίο 
υπάγονται: 

(1) Η παρακολούθηση θεμάτων Εξωτερικής Εμπορικής Πολιτικής 
των Ευρωπαϊκών Κοινοτήτων. 

Η μελέτη και ανάλυση των αποφάσεων που λαμβάνονται από τα αρ¬ 
μόδια όργανα και. διεθνείς οργανισμούς και η συνεργασία με τις εκά- 
στοτε αρμόδιες υπηρεσίες του Υπουργείου, με σκοπό τη διαμόρφωση και 
υλοποίηση εθνικών θέσεων και τη λήψη των κατάλληλων μέτρων, σύμ¬ 
φωνα με τα δικαιώματα και τις υποχρεώσεις της χώρας μας σαν κράτος 
μέλος της Κοινότητας, 

(2) Η παρακολούθηση και εκπροσώπηση της υπηρεσίας στις εργα¬ 
σίες της Επιτροπής του άρθρου 113 της συνθήκης της Ρώμης. 

(3) Η παρακολούθηση και εκπροσώπηση της υπηρεσίας στις δια¬ 
πραγματεύσεις και τις εργασίες της Γενικής Συμφωνίας Δασμών και 
Εμπορίου (ΟΑΤΤ)». 

Άρθρο 5 1 

Μετά το άρθρο 16 του Π.Δ. 397/1988 προστίθεται άρθρο 16α ως 
εξής: 

«Άρθρο 16α 

Διάρθρωση - Αρμοδιότητες Γραφείου Κοινοβουλευτικού Ελέγχου 

1. Στο Γραφείο Κοινοβουλευτικού Ελέγχου, υπάγονται: 

(1) 0 χειρισμός σε συνεργασία με τις κατά περίπτωση αρμόδιες Υπη¬ 

ρεσίες όλων των θεμάτων που αφορούν τον Κοινοβουλευτικό ’Ελεγχο 
του Υπουργείου. ι 

(2) Η σύνταξη των γραπτών απαντήσεων προς την Βουλή για τις 
ερωτήσεις και αναφορές της Βουλής. 

(3) Η συγκέντρωση στοιχείων που παρέχονται από τις κατά περί¬ 
πτωση αρμόδιες Υπηρεσίες για τις συζητήσεις Υπουργού και Υφυπουρ¬ 
γού στις επερωτήσεις και επίκαιρες ερωτήσεις Βουλής. 

(4) Η κωδικοποίηση των ημερησίων διατάξεων και των πρακτικών 
της Βουλής». 

Άρθρο 6 

Το άρθρο 18 του Π.Δ. 397/1988 τροποποιείται και συμπληρώνεται 
ως ακολούθως:. ■■ ■ · * " * 

1. Στην παράγραφο 1 προστίθεται εδάφιο ε ως εξής: 

«ε) Τμήμα Πληροφορικής Κρατικών Προμηθειών». 

2. Στο εδάφιο α) της παραγράφου 2 προστίθεται περίπτωση (17), ως 
εξής: 

«(17) Η κατάρτιση των σχεδίων Νόμων, Προεδρικών Διαταγμάτων 
και Κανονιστικών Αποφάσεων, που αφορούν αντικείμενα της Γενικής 
Γραμματείας Κρατικών Προμηθειών». 

3. Στην παράγραφο 2 προστίθεται εδάφιο ε) ως εξής: 

«ε) Τμήμα Πληροφορικής Κρατικών Προμηθειών, στο οποίο υπάγο¬ 
νται: 

(1) Η μέριμνα για την πλήρη κάλυψη των μηχανογραφικών ανα¬ 
γκών της ΓΓΚΠ από την πλευρά της ανάλυσης, σχεδίασης, προγραμ¬ 
ματισμού, τεκμηρίωσης και υλοποίησης των εφαρμογών. 

(2) Η σύνταξη τεχνικών μελετών σκοπιμότητας, που αναφέρονται 
στην ανάλυση, στο σχεδίασμά και υλοποίηση της μηχανογραφικής επε¬ 
ξεργασίας όλου του συστήματος Κρατικών. Προμηθειών από τη φάση 
του προγραμματισμού των προμηθειών μέχρι και την παρακολούθηση 

της τελικής υλοποίησής του και στην ανάπτυξη γενικότερων εφαρμογών 
με στόχο το λειτουργικότερο προγραμματισμό και την εκτέλεση των 
προμηθειών για την καλύτερη αξιοποίηση των αποτελεσμάτων και τη 
λήψη αποφάσεων. 

(3) Η παρακολούθηση των τεχνικών εξελίξεων του τομέα Πληροφο¬ 
ρικής με στόχο: 

— τη συμμετοχή σε διαδικασίες αξιολόγησης προϊόντων πληροφορι¬ 
κής. 

— τη κατάρτιση μελετών για τον καθορισμό πολιτικής προμηθειών για 
προϊόντα πληροφορικής. 

— την εισήγηση για τον εκσυγχρονισμό του εξοπλισμού και την βελτί¬ 
ωση της οργάνωσης της ΓΓΚΠ». 

Άρθρο 7 

Το άρθρο 19 του Π.Δ. 397/1988 τροποποιείται και συμπληρώνεται 
ως ακολούθως: 

1. Η παράγραφος 1 αντικαθίσταται ως εξής: 

«Τη Διεύθυνση Κρατικών Αγορών συγκροτούν τα παρακάτω Τμή¬ 
ματα: 

α) Τμήμα Μηχανολογικού και Ηλεκτρολογικού Εξοπλισμού, 
β) Τμήμα Ηλεκτρονικού και Τηλεπικοινωνιακού Εξοπλισμού, 
γ) Τμήμα Μεταφορικών Μέσων. ' 
δ) Τμήμα Υφασμάτων, Δερμάτων και Πλαστικών, 
ε) Τμήμα Καυσίμων, Τροφίμων, Ξυλείας και Χημικών Προϊό¬ 
ντων. 

στ) Τμήμα Τεκμηρίωσης Τιμών και Κόστους». 

2. Το πρώτο μέρος του εδαφίου α) της παραγράφου 2 αντικαθίσταται 
ως εξής: 

«α) Τμήμα Μηχανολογικού και Ηλεκτρολογικού Εξοπλισμού, στο 
οποίο υπάγονται». 

3. Το πρώτο μέρος του εδαφίου β) της παραγράφου 2 αντικαθίσταται 
ως εξής: 

«β) Τμήμα Ηλεκτρονικού και Τηλεπικοινωνιακού Εξοπλισμού, στο 
οποίο υπάγονται οι ίδιες αρμοδιότητες με το Τμήμα Μηχανολογικού 
και Ηλεκτρολογικού Εξοπλισμού, για την προμήθεια των παρακάτω ει¬ 
δών». 

4. Το πρώτο μέρος του εδαφίου γ) της παραγράφου 2 αντικαθίσταται 
ως εξής: 

«γ) Τμήμα Μεταφορικών Μέσων, στο οποίο υπάγονται οι ίδιες αρμο¬ 
διότητες με το Τμήμα Μηχανολογικού και Ηλεκτρολογικού Εξοπλι¬ 
σμού, για την προμήθεια των παρακάτω ειδών». 

5. Το πρώτο μέρος του εδαφίου δ) της παραγράφου 2 αντικαθίσταται 
ως εξής: 

«δ) Τμήμα Υφασμάτων, Δερμάτων και Πλαστικών, στο οποίο υπά¬ 
γονται οι ίδιες αρμοδιότητες με το τμήμα Μηχανολογικού και Ηλεκτρο- 
λογικού Εξοπλισμού, για την προμήθεια των παρακάτω ειδών». 

6. Το πρώτο μέρος του εδαφίου ε) της παραγράφου 2 αντικαθίσταται 
ως εξής: 

Ζ' «ε) Τμήμα Καυσίμων, Τροφίμων, Ξυλείας και Χημικών Προϊόντων, 
στο οποίο υπάγονται οι ίδιες αρμοδιότητες με το Τμήμα Μηχανολογι¬ 
κού ' και Ηλεκτρολογικού Εξοπλισμού, για την προμήθεια των παρα¬ 
κάτω ειδών». 

Άρθρο 8 

Το άρθρο 20 του Π.Δ. 397/1988 τροποποιείται ως ακολούθως: 

1. Η παράγραφος 1 αντικαθίσταται ως εξής: 

«1. Τη Διεύθυνση Εκτέλεσης Συμβάσεων και Παραλαβών, συγκρο¬ 
τούν τα παρακάτω Τμήματα: 

α) Τμήμα Τεχνολογικού Εξοπλισμού. 

β) Τμήμα Καυσίμων, Τροφίμων, Ξυλείας και Χημικών Προϊό¬ 
ντων. 

γ) Τμήμα Υφασμάτων, Δερμάτων και Πλαστικών, 
δ) Τμήμα Δειγμάτων, Εκτελωνισμού και Ασφαλίσεων». 

2. Το πρώτο μέρος του εδαφίου α) της παραγράφου 2 αντικαθίσταται 
ως εξής: 

«α) Τμήμα Τεχνολογικού Εξοπλισμού, στο οποίο υπάγονται οι εξής 
αρμοδιότητες που ασκούνται για τις συμβάσεις προμηθειών που καταρ¬ 
τίζονται από τα Τμήματα Μηχανολογικού και Ηλεκτρολογικού Εξοπλι¬ 
σμού, Ηλεκτρονικού και Τηλεπικοινωνιακού Εξοπλισμού και Μεταφορι¬ 
κών Μέσων της Διεύθυνσης Κρατικών Αγορών». 

3. Το εδάφιο β) της παραγράφου 2 αντικαθίσταται ως εξής: 


«β) Τμήμα Καυσίμων, Τροφίμων, Ξυλείας και Χημικών Προϊόντων, 
στο οποίο υπάγονται οι ίδιες αρμοδιότητες με το Τμήμα Τεχνολογικού 
Εξοπλισμού, για τις συμβάσεις προμηθειών που καταρτίζονται από το 
Τμήμα Καυσίμων, Τροφίμων, Ξυλείας και Χημικών Προϊόντων της 
Διεύθυνσης Κρατικών Αγορών». 

4. Το εδάφιο γ) της παραγράφου 2 τροποποιείται σε δ) και το πρώτο 
μέρος αυτού διατυπώνεται ως εξής: 

«δ) Τμήμα Δειγμάτων, Εκτελωνισμού και Ασφαλίσεων, στο οποίο 
υπάγονται:» 

5. Στην παράγραφο 2 προστίθεται νέο εδάφιο, αριθμούμενο ως γ) 
που έχει ως εξής: 

«γ) Τμήμα υφασμάτων, Δερμάτων και Πλαστικών, στο οποίο υπάγο¬ 
νται οι ίδιες αρμοδιότητες με το Τμήμα Τεχνολογικού Εξοπλισμού, για 
συμβάσεις προμηθειών που καταρτίζονται από το Τμήμα Υφασμάτων, 
Δερμάτων και Πλαστικών της Διεύθυνσης Κρατικών Αγορών». 

Άρθρο 9 

Το άρθρο 21 του Π.Δ. 397/1988 τροποποιείται ως ακολούθως: 

1. Το πρώτο μέρος του εδαφίου β) της παραγράφου 2 αντικαθίσταται 
ως εξής: 

«β) Τμήμα Μεταφορικών Μέσων, Μηχανολογικού και Ηλεκτρολογι- 
κού εξοπλισμού, στο οποίο υπάγονται οι εξής αρμοδιότητες που ασκού¬ 
νται για τις προμήθειες των ειδών αρμοδιότητας των Τμημάτων Μηχα¬ 
νολογικού και Ηλεκτρολογικού Εξοπλισμού, Ηλεκτρονικού και Τηλεπι¬ 
κοινωνιακού Εξοπλισμού και Μεταφορικών Μέσων, της Διεύθυνσης 
Κρατικών Αγορών, καθώς και του Τμήματος Τεχνολογικού Εξοπλι¬ 
σμού της Διεύθυνσης Εκτέλεσης Συμβάσεων και Παραλαβών». 

2. Το εδάφιο γ) της παραγράφου 2 αντικαθίσταται ως εξής: 

«γ) Τμήμα Κλωστοϋφαντουργικών και Χημικών Προϊόντων, Καυσί¬ 
μων και Τροφίμων, στο οποίο υπάγονται οι ίδιες αρμοδιότητες με το 
Τμήμα Μεταφορικών Μέσων, Μηχανολογικού και Ηλεκτρολογικού 
Εξοπλισμού, για τις προμήθειες ειδών αρμοδιότητας των Τμημάτων 
Υφασμάτων, Δερμάτων, Πλαστικών και Καυσίμων, Τροφίμων, Ξυλείας 
και Χημικών Προϊόντων της Δ/νσης Κρατικών Αγορών, καθώς και 
των Τμημάτων Καυσίμων, Τροφίμων, Ξυλείας και Χημικών Προϊό¬ 
ντων και Υφασμάτων, Δερμάτων και Πλαστικών της Διεύθυνσης Εκτέ¬ 
λεσης Συμβάσεων και Παραλαβών». 

Άρθρο 10 

Το άρθρο 24 του Π.Δ. 397/1988 αντικαθίσταται ως εξής: 

«Βασική Διάρθρωση Γενικής Γραμματείας Εξωτερικού Εμπορίου: 

Η Γενική Γραμματεία Εξωτερικού Εμπορίου, η οποία συστήθηκε με 
το Π.Δ. 234/88 (ΦΕΚ 99/Α/88) αποτελείται από τις παρακάτω 
Υπηρεσίες: 

α) Διεύθυνση Εξωτερικής Εμπορικής Πολιτικής. 

β) Διεύθυνση Εξωτερικών Εμπορικών Σχέσεων. 

γ) Διεύθυνση Ρυθμιστικών θεμάτων Εξωτερικού Εμπορίου. 

6) Τμήμα Συντονισμού Υπηρεσιών Εξωτερικού. 

ε) Γραφείο Αντισταθμιστικών Οφελών. 

στ) Γραφείο Εθιμοτυπίας. 

ζ) Υπηρεσίες Εξωτερικού». 

Άρθρο 11 

Το Άρθρο 25 του Π.Δ. 397/1988 αντικαθίσταται ως εξής: 

«Άρθρο 25 

Διάρθρωση - Αρμοδιότητες 
Διεύθυνσης Εξωτερικής Εμπορικής Πολιτικής 

1. Τη Διεύθυνση Εξωτερικής Εμπορικής Πολιτικής συγκροτούν τα 
παρακάτω Τμήματα: 

α) Τμήμα Εξωτερικής Εμπορικής Πολιτικής για τα Αγροτικά Προϊό¬ 
ντα. 

β) Τμήμα Εξωτερικής Εμπορικής Πολιτικής για τα Βιομηχανικά - 
Βιοτεχνικά Προϊόντα. 

γ) Τμήμα Προβολής - Διαφήμισης των Ελληνικών Προϊόντων στο 
Εξωτερικό. 

2. Η αρμοδιότητα της Διεύθυνσης Εξωτερικής Εμπορικής Πολιτικής 
αναφέρεται στα παρακάτω θέματα, τα οποία κατανέμονται μεταξύ των 
Τμημάτων της, ως εξής: 

α) Τμήμα Εξωτερικής Εμπορικής Πολιτικής για τα Αγροτικά Προϊό¬ 
ντα στο οποίο υπάγονται: 

(1) Η παρακολούθηση, σε μόνιμη θέση και σε συνεργασία με τις περι¬ 
φερειακές Υπηρεσίες του Υπουργείου Εμπορίου και άλλους δημόσιους 
και ιδιωτικούς φορείς, των παραγωγικών και εξαγωγικών δυνατοτή¬ 
των της χώρας μας όσον αφορά τα αγροτικά νωπά και μεταποιημένα 
προϊόντα. Για το σκοπό αυτό, συγκεντρώνει, αξιολογεί και επεξεργάζε¬ 
ται στοιχεία που αφορούν αφενός μεν τις τρέχουσες εξελίξεις και προβλέ¬ 
ψεις του Ισοζυγίου Διάθεσης των επιμέρους αγροτικών προϊόντων (πα¬ 
ραγωγή - εσωτερική κατανάλωση - μεταποίηση - εξαγωγές - από¬ 
συρση - αποθέματα κ.λπ.), αφετέρου δε τη διαμόρφωση των αντίστοι¬ 
χων τιμών στις αγορές εξωτερικού. Επίσης, σε συνεργασία με τα Γρα¬ 
φεία Συμβούλων - Ακολούθων Οικονομικών και Εμπορικών Υποθέ¬ 
σεων, παρακολουθεί και τα αντίστοιχα με τα παραπάνω στοιχεία των 
κυριότερων ανταγωνιστριών μας χωρών. 

(2) Η παρακολούθηση, σε μόνιμη βάση, σε συνεργασία με τις αρμό¬ 
διες Υπηρεσίες του Υπουργείου Γεωργίας και των περιφερειακών Υπη¬ 
ρεσιών του Υπουργείου Εμπορίου της εγχώριας προσφοράς και ζήτησης 
αγροτικών προϊόντων και σε περιπτώσεις που κρίνεται αναγκαίο, η υπο¬ 
βολή προτάσεων για μεταβολές στο καθεστώς εξαγωγής ή εισαγωγής 
συγκεκριμένων αγροτικών προϊόντων. 

(3) Η επιλογή σε ετήσια βάση και με προκαθορισμένα κριτήρια αφε¬ 
νός μεν συγκεκριμένων εξαγώγιμων αγροτικών νωπών και μεταποιη¬ 
μένων προϊόντων, αφετέρου δε μεμονωμένων χωρών ή γεωγραφικών 
ζωνών προς τις οποίες συγκεντρώνεται η προσπάθεια για προώθηση 
των εξαγωγών μας. Η παραπάνω επιλογή γίνεται μετά από συνεργασία 
με τους Συμβούλους - Ακολούθους Οικονομικών και Εμπορικών Υπο¬ 
θέσεων καθώς και με τους αρμόδιους δημόσιους και ιδιωτικούς φορείς. 

(4) Η επισήμανση των διαφόρων προβλημάτων που παρουσιάζονται 
κατά την εξαγωγή συγκεκριμένων αγροτικών προϊόντων και η υποβολή 
προτάσεων για την επίλυσή τους. 

(5) Η παρακολούθηση της εφαρμογής των εξαγωγικών διαδικασιών 
για τα αγροτικά προϊόντα, η επισήμανση τυχόν αντικινήτρων και η υπο¬ 
βολή προτάσεων για την άρση των αντικινήτρων αυτών. Γενικότερα, η 
υποβολή προτάσεων για τη βελτίωση του Θεσμικού - Οργανωτικού 
Πλαισίου των Ελληνικών εξαγωγών αγροτικών προϊόντων. 

(6) Η αξιολόγηση της εφαρμοζόμενης εμπορικής πολιτικής για την 
προώθηση των εξαγωγών αγροτικών προϊόντων η μελέτη των (αντί¬ 
στοιχων πολιτικών που εφαρμόζονται σε άλλες χώρες - μέλη της 
Ε.Ο.Κ. που αποτελούν και βασικούς ανταγωνιστές μας καθώς και η- 
υποβολή προτάσεων για τη λήψη μέτρων που αποσκοπούν στη βελτί¬ 
ωση της εφαρμοζόμενης εμπορικής πολιτικής. 

(7) Η μελέτη και η υποβολή προτάσεων, σε συνεργασία με το Υπουρ¬ 
γείο Μεταφορών - Επικοινωνιών και άλλους φορείς όπως τον Οργανι¬ 
σμό Προώθησης Εξαγωγών (Ο.Π.Ε.), τον Οργανισμό Σιδηροδρόμων 
Ελλάδος (Ο.Σ.Ε.), το Σύνδεσμο Εξαγωγέων Νωπών Αγροτικών Προ¬ 
ϊόντων κ.λπ., για την έγκαιρη και άρτια κάλυψη των εξαγωγών νωπών 
αγροτικών προϊόντων από πλευράς μεταφορικών υπηρεσιών. Γενικό¬ 
τερα, η σε μόνιμη βάση εξέταση των σχετικών προβλημάτων και αδυνα¬ 
μιών που υπάρχουν και η υποβολή προτάσεων για την οριστική επίλυσή 
τους. 

β) Τμήμα Εξωτερικής Εμπορικής Πολιτικής για τα Βιομηχανικά - 
Βιοτεχνικά Προϊόντα, στο οποίο υπάγονται: 

(1) Η παρακολούθηση σε μόνιμη βάση και σε συνεργασία με την 
Εθνική Στατιστική Υπηρεσία της Ελλάδος, τον Σύνδεσμο Ελληνικών 
Βιομηχανιών, τα Εμποροβιομηχανικά και Βιοτεχνικά Επιμελητήρια 
της χώρας και τους διάφορους Κλαδικούς Φορείς, των παραγωγικών 
και εξαγωγικών δυνατοτήτων της χώρας μας όσον αφορά τα βιομηχα¬ 
νικά - βιοτεχνικά προϊόντα καθώς και την εξέλιξη των τιμών τους στο 
εσωτερικό και εξωτερικό. Επίσης, σε συνεργασία με τα Γ ραφεία Συμ¬ 
βούλων - Ακολούθων Οικονομικών και Εμπορικών Υποθέσεων, η πα¬ 
ρακολούθηση των αντίστοιχων με τα παραπάνω στοιχείων των κυριότε¬ 
ρων ανταγωνιστριών μας χωρών. 

(2) Η παρακολούθηση των στοιχείων που αφορούν Ελληνικές εξαγό¬ 
μενες πρώτες ύλες και ενδιάμεσα προϊόντα για τα οποία το Υπουργείο 
Βιομηχανίας, Ενέργειας και Τεχνολογίας γνωμοδοτεί ότι είναι απαραί¬ 
τητα στην εγχώρια βιομηχανία σαν πρώτη ύλη. Σε περίπτωση που κρί- 
νεται αναγκαίο, η υποβολή προτάσεων για μεταβολές στο καθεστώς 
εποπτείας συγκεκριμένων εξαγώγιμων βιομηχανικών - βιοτεχνικών 
προϊόντων. 

(3) Η παρακολούθηση των στοιχείων που αφορούν εισαγόμενες πρώ¬ 
τες ύλες και ενδιάμεσα προϊόντα για τα οποία το Υπουργείο Βιομηχα¬ 
νίας, Ενέργειας και Τεχνολογίας γνωμοδοτεί ότι παράγονται και από την 
εγχώρια βιομηχανία. Σε περίπτωση που κρίνεται αναγκαίο, η υποβολή 
προτάσεων για μεταβολές στο καθεστώς εισαγωγής. 


(4) Η επιλογή, σε ετήσια βάση και με προκαθορισμένα κριτήρια, αφε¬ 
νός μεν συγκεκριμένων εξαγώγιμων βιομηχανικών - βιοτεχνικών προ¬ 
ϊόντων, αφετέρου δε μεμονωμένων χωρών ή γεωγραφικών ζωνών προς 
τις οποίες συγκεντρώνεται η προσπάθεια για προώθηση των εξαγωγών 
των παραπάνω προϊόντων. Η παραπάνω επιλογή γίνεται σε συνεργασία 
με τους Συμβούλους - Ακολούθους Οικονομικών και Εμπορικών Υπο¬ 
θέσεων, με τον Οργανισμό Προώθησης Εξαγωγών και Κλαδικούς Φο- 
ρϊίς· 

(5) Η επισήμανση των διαφόρων προβλημάτων που παρουσιάζονται 
κατά την εξαγωγή συγκεκριμένων βιομηχανικών - βιοτεχνικών προϊό¬ 
ντων και η υποβολή προτάσεων για την επίλυσή τους. 

(6) Η παρακολούθηση της εφαρμογής των εξαγωγικών διαδικασιών 
για τα βιομηχανικά - βιοτεχνικά προϊόντα, η επισήμανση τυχόν αντικι¬ 
νήτρων και η υποβολή προτάσεων για την άρση των αντικινήτρων αυ¬ 
τών. Γενικότερα, η μελέτη και υποβολή προτάσεων για την βελτίωση 
.του Θεσμικού - Οργανωτικού Πλαισίου των εξαγωγών βιομηχανικών - 
βιοτεχνικών προϊόντων. 

(7) Η αξιολόγηση της εφαρμοζόμενης εμπορικής πολιτικής για την 
προώθηση των εξαγωγών βιομηχανικών - βιοτεχνικών προϊόντων, η 
μελέτη των αντίστοιχων πολιτικών που εφαρμόζονται σε άλλες χώρες 
μέλη της Ε.Ο.Κ., καθώς, και η υποβολή προτάσεων για τη βελτίωση 
της εφαρμοζόμενης εμπορικής πολιτικής. 

(8) Η εποπτεία της Ελληνικής Εταιρείας Εξαγωγικού και Αντισταθ¬ 
μιστικού Εμπορίου Α.Ε. (ΗΕΟ) και του Οργανισμού Ασφάλισης Εξαγω¬ 
γικών Πιστώσεων (Ο.Α.Ε.Π.). 

(9) Η επιμέλεια για το διορισμό των μελών του Συμβουλίου Εξαγω¬ 
γών. 

γ) Τμήμα Προβολής - Διαφήμισης Ελληνικών Προϊόντων στο Εξω¬ 
τερικό, στο οποίο υπάγονται: . 

(1) Η έγκριση προγραμμάτων επίσημης συμμετοχής της χώρας μας 
σε Διεθνείς Εκθέσεις Εξωτερικού και ή παρακολούθηση της υλοποίησής 
τους. 

(2) Η αξιολόγηση πεπραγμένων που αφορούν συμμετοχές της χώρας 
μας σε Διεθνείς Εκθέσεις Εξωτερικού, με τη συγκέντρωση και επεξεργα¬ 
σία στοιχείων κόστους, κάλυψης, τεχνικής οργάνωσης εκθεσιακών χώ¬ 
ρων, εμπορικών πληροφοριών κ.λπ., με σκοπό τον καλύτερο συντονισμό 
αντίστοιχων μελλοντικών ενεργειών. 

(3) Η αξιολόγηση στοιχειών από εκθεσιακές δραστηριότητες άλλων 
κρατών στη χώρα μας, 

(4) Οι σχέσεις με τη Διεύθυνση Εκθέσεων της Ευρωπαϊκής Οικονομι¬ 
κής Κοινότητας (Ε.Ο.Κ.), καθώς καί με το Διεθνές Γ ραφείο Εκθέσεων. 

(5) Η αξιολόγηση προτάσεων αρμόδιων φορέων και ο συντονισμός 
ενεργειών για τη δημιουργία Μόνιμων Εμπορικών Κέντρων της Ελλά¬ 
δος στο εξωτερικό. 

(6) Οι ενέργειες για την επιχορήγηση του Οργανισμού Προώθησης 
Εξαγωγών (Ο.Π.Ε., Α.Ε.) και της Διεθνούς Έκθεσης Θεσσαλονίκης 
(ΗΕΕΕΕΧΡΟ - ΔΕΘ) από τον Τακτικό Προϋπολογισμό και Προϋπολο¬ 
γισμό Δημοσίων Επενδύσεων και η παρακολούθηση αυτών, για την έκ¬ 
δοση σχετικών αποφάσεων επί των ενταλμάτων, για την κατάρτιση του^ 
προϋπολογισμού της Υπηρεσίας και για τον έλεγχο δικάιολογητικών 
των υπολόγων. 

(7) Η εποπτεία του Οργανισμού Προώθησης Εξαγωγών (Ο.Π.Ε., 
Α.Ε.) και της Διεθνούς Έκθεσης Θεσσαλονίκης (ΗΕΕΕΕΧΡΟ - ΔΕΘ)». 

Άρθρο 12 

Μετά το άρθρο 27 προστίθεται άρθρο 27α ως εξής: 

«Άρθρο 27α 

Διάρθρωση - Αρμοδιότητες Τμήματος 
Συντονισμού Υπηρεσιών Εξωτερικού* 

1. Στο Τμήμα Συντονισμού Υπηρεσιών Εξωτερικού υπάγονται: 

(1) Η άσκηση διοικητικής εποπτείας των Υπηρεσιών Εξωτερικού 
και, ειδικότερα, ο έλεγχος της λειτουργίας τους, οι επί τόπου επιθεωρή¬ 
σεις καθώς και η αξιολόγηση του έργου και της απόδοσης του προσωπι¬ 
κού. ; 

(2) Οι εισηγήσεις μέτρων προς τη Διεύθυνση Διοικητικού του Υπουρ¬ 
γείου Εμπορίου για την εύρρυθμή λειτουργία καί αναδιοργάνωση των 
Υπηρεσιών Εξωτερικού, για τη δημιουργία νέων υπηρεσιών στο εξωτε¬ 
ρικό ή την κατάργηση άλλων καθώς και για κάθε θέμα διοικητικής φύ¬ 
σης που αφορά το προσωπικό των πάραπάνώ υπηρεσιών. 

(3) Η αξιολόγηση των αναγκών των Υπηρεσιών Εξωτερικού σε πά¬ 
γιο εξοπλισμό και λειτουργικές δαπάνες καθώς και οι εισηγήσεις προς 

τη Διεύθυνση Οικονομικού του Υπουργείου Εμπορίου για αύξηση των 
αντίστοιχων κονδυλίων και κατανομή τους στις παραπάνω υπηρεσίες. 

(4) Η επιλογή και αποστολή στις Υπηρεσίες Εξωτερικού μελετών και 
δημοσιευμάτων του ημερήσιου και περιοδικού Ελληνικού και Ξένου τύ¬ 
που, καθώς και εργασιών που εκπονούνται από δημόσιους ή ιδιωτικούς 
φορείς στήριξης της εξαγωγικής δραστηριότητας, που περιέχουν πληρο¬ 
φορίες και στοιχεία σχετικά με τις τάσεις της διεθνούς αγοράς, τις εξα- 
γωγικές δυνατότητες της χώρας μας, την ανταγωνιστικότητα των Ελ¬ 
ληνικών προϊόντων, προβλέψεις για την εξαγώγιμη παραγωγή των νω¬ 
πών προϊόντων μας κοιι, γενικότερα, κάθε θέμα που συνδέεται με την 
προώθηση των Ελληνικών εξαγωγών και την εξωτερική εμπορική πο¬ 
λιτική της χώρας μας. 

(5) Η συνεργασία με τις υπηρεσίες της Γενικής Γραμματείας Εξωτε¬ 
ρικού Εμπορίου, καθώς και με όποιες άλλες υπηρεσίες του Υπουργείου 
Εμπορίου ή και άλλων Υπουργείων κρίνεται κατά περίπτωση απαραί¬ 
τητο, με σκοπό τη συλλογή και αποστολή στις Υπηρεσίες Εξωτερικού 
πληροφοριών που αφορούν την εφαρμοζόμενη Κυβερνητική Πολιτική 
πάνω σε θέματα εσωτερικής αγοράς και εξωτερικού εμπορίου. 

(6) Η παρακολούθηση των εργασιών του Συμβουλίου Εξαγωγών, 
Εξαγωγικών Συνεδρίων, καθώς και άλλων παρεμφερών εκδηλώσεων, 
με σκοπό την ενημέρωση και παροχή οδηγιών προς τις Υπηρεσίες Εξω¬ 
τερικού. 

(7) Η δημιουργία και ανάπτυξη υποδομής για την υποδοχή, (αξιολό¬ 
γηση και επεξεργασία των πληροφοριών που προέρχονται από τις Υπη¬ 
ρεσίες Εξωτερικού και, σε συνεργασία με τις υπηρεσίες της Γενικής 
Γ ραμματείας Εξωτερικού Εμπορίου, διοχέτευση των πληροφοριών αυ¬ 
τών στους αρμόδιους Κρατικούς φορείς, οργανισμούς, καθώς και παρα¬ 
γωγικές τάξεις, για την άμεση αξιοποίησή τους. 

(8) Η συνεργασία με τις υπηρεσίες της Γ ενικής Γ ραμματείας Εξωτε¬ 
ρικού Εμπορίου, καθώς και με διαφόρους δημόσιους και ιδιωτικούς φο¬ 
ρείς των οποίων οι δραστηριότητες σχετίζονται άμεσα ή έμμεσα με την 
προώθηση των εξαγωγών και το εξωτερικό εμπόριο γενικότερα, για 
την κατάρτιση Ετήσιων Προγραμμάτων Δράσης των Υπηρεσιών Εξω¬ 
τερικού, με σκοπό την προώθηση συγκεκριμένων Ελληνικών Προϊό¬ 
ντων και Υπηρεσιών στις συγκεκριμένες αγορές του εξωτερικού. 

(9) Η παρακολούθηση της υλοποίησης των παραπάνω Πρόγραμμά» 
των Δράσης και ο συντονισμός των ενεργειών των Υπηρεσιών Εξωτερι¬ 
κού με εκείνες των υπηρεσιών της Γενικής Γραμματείας Εξωτερικού 
Εμπορίου και των συναρμόδιων φορέων (Οργανισμός Προώθησης Εξα¬ 
γωγών «Ο.Π.Ε.», Ελληνική Εταιρεία Εξαγωγικού και Αντισταθμιστι¬ 
κού Εμπορίου Α.Ε. «ΗΕ(Ζ») για την επίλυση πιθανών προβλημάτων που 
παρουσιάζονται κατά την υλοποίηση των παραπάνω προγραμμάτων, 
καθώς και την αμοιβαία παροχή συμπληρωματικών πληροφοριών και 
οδηγιών. 

(10) Η συνεργασία με το Υπουργείο Εθνικής Οικονομίας, άλλα πα¬ 
ραγωγικά Υπουργεία, καθώς και με την Ελληνική Τράπεζα Βιομηχανι¬ 
κής Ανάπτυξης (ΕΤΒΑ), για την κατάρτιση προγραμμάτων ενεργειών 
των Υπηρεσιών Εξωτερικού, με σκοπό την προσέλκυση ξένων κεφα¬ 
λαίων για παραγωγικές επενδύσεις στην Ελλάδα που θα έχουν την 
μορφή άμεσων επενίίύσεων, ή μικτών επιχειρήσεων ή οποιαδήποτε 
άλλη μορφή βιομηχοινικής ή εμπορικής συνεργασίας. 

Άρθρο 13 
Προϊστάμενοι 

1. Στο Τμήμα Συντονισμού Υπηρεσιών Εξωτερικού προΐστανται 
υπάλληλοι των κλάδων ΠΕ Υπηρεσιών Εξωτερικού και ΠΕ Διοικητι¬ 
κών - Εμπορικών. 

2. Στις Διευθύνσεις και.στα Τμήματα αυτών καθώς και στα αυτοτελή 
Τμήματα και Γραφεία που αναφέρονται στο Διάταγμα αυτό οι Προϊστά¬ 
μενοι ορίζονται σύμφωνα με τις διατάξεις των άρθρων 63 παρ. 6 και 64 
παρ. 7 του Π.Δ. 397/88. 

Άρθρο 14 

Το άρθρο 3 του Π.Δ. 397/1988 τροποποιείται ως ακολούθως: 

1. Η περίπτωση (3) εδαφίου β) της παραγράφου 2 αντικαθίσταται ως 
ακολούθως: 

«(3) Η εποπτεία της Πανελλήνιας έκθεσης Λαμίας (ΠΕΛ) και άλλων 
παρόμοιων οργανισμών και συλλογικών οργάνων καθώς και εκθέσεων 
του εσωτερικού με οργανωτές συλλογικά όργανα ή ιδιώτες». 

2. Η περίπτωση (4) του εδαφίου β) της παραγράφου 2 αντικαθίστα¬ 
ται ως εξής: * 

«(4)Όι ενέργειες για την επιχορήγηση της Πανελλήνιας έκθεσης Λα¬ 
μίας (ΠΕΛ) κ.λπ. από τον κρατικό προϋπολογισμό Δημοσίων Επενδύ¬ 


σεων και η παρακολούθησή τους για την κατάρτιση του προϋπολογι¬ 
σμού της υπηρεσίας και τέλος για την προμήθεια, την διατήρηση κα τη 
φύλαξη κάθε υλικού της υπηρεσίας. 

Άρθρο 15 

Η περίπτωση (1) του εδαφίου δ της παρ. 2 του άρθρου 26 του Π.Δ. 
397/1988 αντικαθίσταται ως εξής: 

«(1) Η παρακολούθηση της διάσκεψης των Ηνωμένων Εθνών για το 
Εμπόριο και την Ανάπτυξη (υΝΟΤΑΙ)), του Οργανισμού Οικονομικής 
Συνεργασίας και Ανάπτυξης (ΟΟΣΑ), του Οργανισμού Τροφίμων και 
Γεωργίας (ΕΑΟ), της Επιτροπής Ανάπτυξης Εμπορίου Ανατολής - Δύ¬ 
σης και άλλων Διεθνών Οργανισμών, Διασκέψεων και Συμφωνιών που 
σχετίζονται άμεσα ή έμμεσα με το εξωτερικό εμπόριο (Σύστημα Γενι- 
κευμένων Προτιμήσεων, υΝΕΤΑϋ - ΕΟΚ)». 

Άρθρο 16 

Το Γραφείο Ακολούθου Οικονομικών και Εμπορικών Υποθέσεων 
Βραζιλίας, που αναφέρεται στο εδαφ. Β του άρθρου 3θ του Π.Δ. 397/ 
1988, γίνεται Γραφείο Συμβούλου Οικονομικών και Εμπορικών Υπο¬ 
θέσεων, όπως αυτό αναφέρεται στο Π.Δ. 242/87 «Ίδρυση Γραφείου 
Εμπορικού Ακολούθου στο Ελσίνκι και στο Ντύσσελντορφ, αναβάθμιση 
του Γραφείου κ.λπ.» (ΦΕΚ 103/Α/1987). 

Άρθρο 17 

Στο άρθρο 37 του Π.Δ. 397/1988 προστίθεται παράγραφος 4 ως 
ακολούθως: 

«4. Πέραν των οργανικών θέσεων στον κλάδο ΠΕ Αναλογιστικών 
ανήκει μία (1) προσωρινή θέση του Ν. 1476/84 που καταργείται με 
την με οποιοδήποτε τρόπο κένωσή της». 

Άρθρο 18 

Στο άρθρο 63 του Π.Δ. 397/1988 η παράγραφος 2 αντικαθίσταται 
ως εξής: 

«2. Στη Διεύθυνση Τεχνικού Ελέγχου - Προστασίας Καταναλωτή, 
υπάλληλοι του κλάδου ΠΕ Τεχνικών, ΠΕ Θετικών Επιστημών και ΤΕ 
Τεχνολόγων Τροφίμων». 

Άρθρο 19 

Στο άρθρο 64 του Π.Δ. 397/1988 το εδάφιο β της παρ. 2 αντικαθί¬ 
σταται ως εξής: 

«β. Στο Τμήμα Μετρολογίας υπάλληλοι του κλάδου ΠΕ Θετικών 
Επιστημών και ΠΕ Τεχνικών». 

Άρθρο 20 

Στο εδάφιο β), της παρ. 8, του άρθρου 66 του Π.Δ. 397/1988 προ¬ 
στίθεται πέμπτη περίπτωση ως εξής: 

«Τα θέματα που εισάγονται στην Επιτροπή για συζήτηση εισηγού- 
νται, υπάλληλοι κατά περίπτωση των αρμοδίων Υπηρεσιών του Υπουρ¬ 
γείου ή τα μέλη της Επιτροπής». 

Άρθρο 21 

Το άρθρο 67 του Π.Δ. 397/88 τροποποιείται ως ακολούθως: 

1. Το εδάφιο ι) της παραγράφου 1 (Μόνιμες Επιτροπές Προμηθειών) 
αντικαθίσταται ως εξής: 

«ι) Αναθεώρηση αποφάσεων για θέματα σχετικά με ποιοτικές εκτρο¬ 
πές». 

2. Το πρώτο μέρος που αναφέρεται στις αρμοδιότητες της 1ης Μόνι¬ 
μης Επιτροπής Προμηθειών, αντικαθίσταται ως εξής: 

«β) Αρμοδιότητες: 

Ασκεί τις παραπάνω αρμοδιότητες για τα θέματα του Τμήματος Μη¬ 
χανολογικού και Ηλεκτρολογικού Εξοπλισμού της Διεύθυνσης Κρατι¬ 
κών Αγορών και τα αντίστοιχα θέματα της Διεύθυνσης Εκτέλεσης Συμ¬ 
βάσεων και ΠαροΛαβών». 

3. Το μέρος που αναφέρεται στις αρμοδιότητες της 2ης Μόνιμης Επι¬ 
τροπής Προμηθειών, οιντικαθίσταται ως εξής: 

«β) Αρμοδιότητες: 

Ασκεί τις παραπάνω αρμοδιότητες για τα θέματα του Τμήματος 
Ηλεκτρολογικού και Τηλεπικοινωνιακού Εξοπλισμού, της Διεύθυνσης 
Κρατικών Αγορών και τα αντίστοιχα θέματα της Διεύθυνσης Εκτέλεσης 
Συμβάσεων και Παραιλαβών». 

Άρθρο 22 

Στο εδάφιο (α) της παρ. 2 του άρθρου 68 του Π.Δ. 397/1988 προ¬ 
στίθεται τέταρτη περίπτωση ως ακολούθως: 

«Ένας υπάλληλος του κλάδου ΠΕ με βαθμό Α του Εμπορικού και 
Βιομηχανικού Επιμελητηρίου Αθηνών». 

Άρθρο 23 

Η παράγραφος Ι.α. του άρθρου 69 του Π.Δ. 397/1988 αντικαθί¬ 
σταται ως εξής: 

«Ι.α. Οι υπάλληλοι των κλάδων ΠΕΙ Διοικητικών Υπαλλήλων, 
ΠΕ2 Στατιστικολόγων κάτοχοι πτυχίου Οικονομικής Σχολής και ΠΕ9 
Κοστολόγων, που κατέχουν οργανικές θέσεις, στο συνιστώμενο κλάδο 
ΠΕ Διοικητικών - Εμπορικών». 

Άρθρο 24 

Το άρθρο 70 του Π.Δ. 397/1988 αντικαθίσταται ως εξής: 

«Για την εξεύρεση των κενών οργανικών θέσεων των κλάδων προσω¬ 
πικού των άρθρων 32-59 του Π.Δ. αυτού, εκτός από αυτούς που κατέ¬ 
χουν οργανικές θέσεις, συνυπολογίζονται και αυτοί που υπηρετούν σε 
προσωρινές θέσεις του κλάδου καθώς και αυτοί που υπηρετούν σε θέσεις 
με σχέση εργασίας ιδιωτικού δικαίου και εξυπηρετούν ανάγκες του κλά¬ 
δου». ι 

ι Άρθρο 25 

Στο Π.Δ. 397/1988 όπου αναφέρεται η ονομασία «Εταιρεία Διε¬ 
θνούς Εμπορίου (ΙΤΟΟ) αντικαθίσταται με την ονομασία «Ελληνική 
Εταιρεία εξαγωγικού και Αντισταθμιστικού Εμπορίου Α.Ε. (ΗΕΟ)». 

Άρθρο 26 

Καταργούμενες διατάξεις 

1. Το εδάφιο (στ) της παραγράφου 1 του άρθρου 12, η περίπτωση (6) 
του εδαφίου α και το εδάφιο στ της παραγράφου 2 του άρθρου 12 και η 
περίπτωση (7) του εδαφίου δ του άρθρου 26 του Π.Δ. 397/1988, κα- 
ταργούνται. 

2. Κάθε άλλη διάταξη γενική ή ειδική που είναι αντίθετη με τις δια¬ 
τάξεις του Διατάγματος αυτού, ή ρυθμίζει διαφορετικά τα θέματα που 
διέπει καταργείται. 

Στον Υπουργό Εμπορίου αναθέτουμε τη δημοσίευση και εκτέλεση του 
Διατάγματος αυτού. 

Αθήνα, 14 Ιουνίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΝΑΣΤΑΣΙΟΣ ΠΕΙΊΟΝΗΣ ΔΗΜΗΤΡΗΣ ΤΣΟΒΟΛΑΣ 

ΕΜΠΟΡΙΟΥ 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Πράξη 76 της 15 Ιουνίου 1989 (4) 

Διορισμός σε μόνιμες θέσεις. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1. Τις διατάξεις του άρθρου 2 του Ν. 1558/1985 «Κυβέρνηση και 
Κυβερνητικά Όργανα» (ΦΕΚ 137 τ. Α'). 

2. Τις διατάξεις της αριθ. 61 της 19.5.89 Πράξης του Υπουργικού 
Συμβουλίου «Διορισμός σε μόνιμες θέσεις του Δημοσίου, ΝΠΔΔ και 
ΟΤΑ» (ΦΕΚ 125 τ. Α'). 

3. Την πρόταση - εισήγηση του Υπουργού Προεδρίας της Κυβέρνη¬ 


σης, αποφασίζει: 

Άρθρο 1 

. Οι διατάξεις του άρθρου 1 της 61/19.5.89 Πράξης Υπουργικού 
Συμβουλίου εφαρμόζονται και για τους επιμελητές εισπράξεων ασφαλι¬ 
στικών εισφορών των Ασφαλιστικών Οργανισμών αρμοδιότητας Γενι¬ 
κής Γραμματείας Κοινωνικών Ασφαλίσεων οι οποίοι προσφέρουν τις 
υπηρεσίας τους με σύμβαση αορίστου χρόνου και έχουν υπαχθεί α’ αυτή 
την κατηγορία κατ’ εφαρμογή του άρθρου 37 του Ν. 1759/1988. 

Άρθρο 2 

Αυτή η πράξη να δημοσιευθεί στην Εφημερίδα της Κυβερνήσεως και 
να κυρωθεί νομοθετικά με τη φροντίδα του Υπουργού Προεδρίας της 
Κυβέρνησης. 

Η ισχύς αυτής της πράξης αρχίζει από τη δημοσίευσή της στην Εφη¬ 
μερίδα της Κυβερνήσεως. 

Ο ΠΡΟΕΔΡΟΣ ΤΑ ΜΕΛΗ 

Ακριβές αντίγραφο 

Ο Γραμματέας του Υπουργικού Συμβουλίου 
ΣΩΤΗΡΗΣ ΛΥΤΡΑΣ 

Πράξη 80 της 15 Ιουνίου 1989 (5) 

Έγκριση καταβολής εκουσίων εισφορών της Ελλάδας σε Διεθνείς Ορ¬ 
γανισμούς. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1. Τις διατάξεις του Ν.Δ. 932/71 «περί εκουσίων συνεισφορών της 
Ελλάδος εις Διεθνείς Οργανισμούς». 

2. Την αριθ. Α.Π. 8848/11β/9.6.88 κοινή εισήγηση των Υπουρ¬ 
γών Εξωτερικών, Εθνικής Οικονομίας και Περιβάλλοντος, Χωροτα¬ 
ξίας και Δημοσίων Έργων, για την αναγκαιότητα καταβολής εθελοντι¬ 
κών συνεισφορών της Ελλάδας σε Διεθνείς Οργανισμούς και Προγράμ¬ 
ματα, που σχετίζονται με θέματα Περιβάλλοντος και Ανάπτυξης, απο¬ 
φασίζει: 

Εγκρίνει την καταβολή από τον Προϋπολογισμό εξόδων έτους 1989 
του Υπουργείου Περιβάλλοντος, Χωροταξίας και Δημοσίων Έργων 
των ακολούθων ποσών, ως συνεισφορά της Ελλάδας στους παρακάτω 
Διεθνείς Οργανισμούς και Προγράμματα για το έτος 1989. 

1. Για το Μεσογειακό Ταμείο Πίστης/ΜΕϋΙΤΕΚΒΑΝΕΑΝ ΤΚΙΙΒΤ 
ΓυΝϋ του ΙΙΝΕΡ/: 123.895,60 δολ. ΗΠΑ. 

2. Για το Ευρωπαϊκό Γραφείο Περιβάλλοντος/ΒΙΙΚΕΑυ ΕϋΚΟ- 

ΡΕΕΝ ϋΕ V ΕΝνίΚΟΝΝΕΜΕΝΤ/: 1.500 ΕΟυ. 

3. Για τη Διεθνή Ένωση για την Προστασία της Φύσης και των Φυ¬ 
σικών Πόρων/ΙΝΤΕΚΝΑΤΙΟΝΑΕ ΙΙΝΙΟΝ ΓΟΕ ΟΟΝΒΕΚνΑΤΙΟΝ 
ΟΓ ΝΑΤυΚΕ ΑΝϋ ΝΑΤϋΚΑΕ ΚΕΒΟΙΙΚΟΕΒ - ΐυθΝ/:80.035Έλ- 
βετ. Φράγκα. 

4. Για το Γ ραφείο ΚΑΜΒΑΚ της Διεθνούς Ένωσης για την Προστα¬ 
σία της Φύσης και των Φυσικών Πόρων/ΚΑΜΒΑΚ - ΒϋΚΕΑυ. 
ΙΝΤΕΚΝΑΤΙΟΝΑΕ υΝΙΟΝ ΓΟΚ ΟΟΝΒΕΚνΑΤΙΟΝ ΟΓ ΝΑΤυΚΕ 
ΑΝϋ ΝΑΤυΚΑΓ, ΚΕΒΟΙΙΚΟΕΒ - ΐυΟΝ/: 3.304,80 Ελβετ. Φράγκα. 

5. Για το Πρόγραμμα Περιβάλλοντος του ΟΗΕ/ΙΙΝΙΤΕΟ ΝΑ- 
ΤΙΟΝ3 ΕΝΜΚΟΝ - ΜΕΝΤ ΡΚΟΟΚΑΜΜΕ/: 10.000 δολ. ΗΠΑ. 

6. Για το Πρωτόκολλο για τη Διασυνοριακή ατμοσφαιρική ρύπανση 
σε μεγάλη απόσταση της Οικονομικής Επιτροπής του ΟΗΕ, για την 
Ευρώπη/ΕΜΕΡ - ΕΟί, υ.Ν./: 12.602 δολ. ΗΠΑ. 

Αυτή η. πράξη να δημοσιευθεί στην Εφημερίδα της Κυβερνήσεως. 

Ο ΠΡΟΕΔΡΟΣ ΤΑ ΜΕΛΗ 

Ακριβές αντίγραφο 

Ο Γραμματέας του Υπουργικού Συμβουλίου 
ΣΩΤΗΡΗΣ ΛΥΤΡΑΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας; 

104 32 

ΤΕΙΕΧ 

22.3211 ΥΡΕΤ ΟΒ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληοη ΦΕΚ όλων των Τευχών Καποδιστρίου 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ «την επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμέο κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα οας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

7.000 

β> 

» 

» 

» 

Β' 

» 

10.000 

Υ) 

» 

» 

» 

Γ' 

» 

4.000 

δ) 

» 

» 


Δ’ 

» 

10.000 

ε) 

» 

» 

» 

Αναπτυξιακών Πράξεων 

» 

8.000 

στ) 

» 

» 

» 

Ν.Π.Δ.Δ. 

» 

4.000 

ζ) 

» 

» 

» 

ΠΑΡΑΡΤΗΜΑ 

» 

2.000 

η) 

» 

» 

» 

Δελτ. Εμπ.& Βιομ. Ιδ. 

» 

5.000 

θ) 

» 

» 

» 

Αν. Ειδικού Δικαστηρίου 

» 

1.000 

') ■ 

» 

» 

» 

Α.Ε. & Ε.Π.Ε. 

» 

20.000 

ια) Για όλα τα Τεύχη 

» 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















